P097 Selayang ialah kawasan pengundian pilihan raya bagi peringkat parlimen. Parlimen ini baru tertubuh pada tahun 1978 (PRU-6) dan penyandang pertamanya ialah Tan Sri Rafidah Aziz daripada BN-UMNO. Kemudian Rafidah Aziz dipindahkan untuk bertanding di parlimen Kuala Kangsar. Tan Sri Zaleha Ismail bertanding di sini sehingga SPR membuat persempadanan semula dan menubuhkan parlimen Gombak. Kini parlimen ini disandang oleh wakil Parti Keadilan Rakyat YB William Leong Jee Keen.

Sejarah Parlimen P097 Selayang
------------------------------

Dahulu seluruh daerah Gombak berada di bawah parlimen Kuala Lumpur Timur ketika itu Kuala Lumpur masih di bawah Selangor. Namun kerajaan negeri Selangor secara rasminya menyerahkan ibu negeri mereka (Kuala Lumpur) kepada kerajaan persekutuan pada 1973. Daerah Gombak ketika itu masih di bawah parlimen Kuala Lumpur Timur walaupun bukan sebahagian daripada wilayah tersebut sehingga SPR membuat suatu pusat pengundian yang baharu iaitu parlimen Selayang (Seluruh Gombak) pada PRU-6 (1978) dan penyandang pertama ialah Rafidah Aziz dan parlimen Ampang Jaya. Pada PRU-9 (1995) parlimen Selayang terpisah iaitu parlimen Selayang mengambil pengundi di bahagian Gombak barat dan parlimen Gombak mengambil separuh bahagian Gombak timur dan separuh lagi kawasan Gombak timur di bawah parlimen Ampang Jaya. Kemudian pada PRU-12 (2008) parlimen Ampang Jaya terpisah kepada dua bahagian seperti parlimen Selayang iaitu parlimen Pandan dan parlimen Ampang.

| Awal Parlimen | Pertengahan Parlimen | Parlimen Terkini | Daerah | Negeri |
| --- | --- | --- | --- | --- |
| Kuala Lumpur Timur | Selayang | Selayang,Gombak | Gombak | Selangor |
| Kuala Lumpur Timur | Ampang Jaya | Pandan,Ampang | Gombak | Selangor |
| Kuala Lumpur Timur | Batu,Setapak | Batu,Wangsa Maju | Tiada | Wilayah Persekutuan Kuala Lumpur |

Ahli Parlimen P097 Selayang
---------------------------

Pada PRU-6 (1978) konstitusi baharu diwujudkan. Parlimen Selayang ditubuhkan dan penyandang pertama parlimen ini ialah Tan Sri Rafidah Aziz [aziz]. Pada PRU-7 (1986) penyandang baharu yang menggantikan Rafidah Aziz ialah Tan Sri Zaleha Ismail. Parlimen Selayang ialah daerah Gombak, pada PRU-9 (1995) SPR menubuhkan konstitusi Gombak di Gombak Timur dan mengekalkan kerusi Selayang di Gombak Barat. Parlimen Selayang disandang oleh calon MCA dan Gombak oleh calon UMNO hingga kini walaupun parlimen Selayang majoritinya penduduk kaum Melayu

| Bil | Nama | Parti | Pilihan Raya | Nota | Jawatan |
| --- | --- | --- | --- | --- | --- |
| 1 | Tan Sri Rafidah Aziz | BN-UMNO | PRU-6 (1978) | Rafidah Aziz bertukar parlimen ke Kuala Kangsar [aziz] | Timbalan Menteri Kewangan |
| 2 | Tan Sri Zaleha Ismail | BN-UMNO | PRU-7 (1982) |  | Ahli Parlimen Selayang |
| 2 | Tan Sri Zaleha Ismail | BN-UMNO | PRU-8 (1986) |  | Timbalan Menteri Pengangkutan |
| 2 | Tan Sri Zaleha Ismail | BN-UMNO | PRU-8 (1990) | Konstitusi baharu diwujudkan Parlimen Gombak tertubuh pada 1995 | Timbalan Menteri Pengangkutan  |
| 3 | Chan Kong Choy | BN-MCA | PRU-9 (1995) | Zaleha Ismail berpindah ke Gombak. BN meletakkan calon MCA di Selayang | Ahli Parlimen Selayang |
| 3 | Tan Sri Chan Kong Choy | BN-MCA | PRU-10 (1999) |  | Menteri Pengangkutan |
| 3 | Tan Sri Chan Kong Choy | BN-MCA | PRU-11 (2004) |  | Menteri Pengangkutan |
| 4 | Tan Sri Chan Kong Choy | BN-MCA | PRU-12 (2008) |  | Menteri Pengangkutan |
| 4 | William Leong Jee Keen | PR-PKR | PRU-13 (2013) | Buat pertama kalinya parlimen Selayang dimenangi dan diwakilkan parti politik baharu. | Ahli Parlimen Selayang |
| 4 | William Leong Jee Keen | PR-PKR | PRU-14 (2018) |  | Ahli Parlimen Selayang |

Lihat Juga
----------

* P096 Kuala Selangor
* P098 Gombak